Chilian Rauschert
Chilian Rauschert (17. oktoober 1652 Rentweinsdorf – 7. aprill/18. aprill 1717 Sangaste) oli Eesti vaimulik. Rauschert sündis Rentweinsdorfis, Alam-Frangimaal (praeguse haldusjaotuse järgi Rentweinsdorfis, Haßberge kreisis, Alam-Frangimaa ringkonnas, Baieri liidumaal). Usuteadust õppis ta aastast 1671 Jena ülikoolis. Aastatel 1678–1682 oli ta diakoniks Valmieras, seejärel oli ta Tartus Rootsi garnisoni kaasõpetajaks Maarja kiriku juures. Aastatel 1685–1717 oli ta Sangaste ja Laatre Püha Laurentsiuse koguduse õpetaja. Oli aastatel 1703–1714 venelaste poolt arreteeritud, oli Moskvasse välja saadetud. Lisaks oli ta aastatel 1685–1703 ja 1715–1717 Tartu praost. Ta tegi väga palju ära kooliolude parandamiseks Sangastes, avades seal kihelkonnakooli. Tema surma-aastal loendati Sangastes 253 koolilast, mis oli tolle aja kohta tähelepanuväärne.